
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT
Bucureşti: 23 septembrie 1999

Nr. 385/XVIII/9



Către




Comisia pentru buget, finanţe şi bănci




     
          AVIZ

asupra proiectului de Lege pentru aprobarea Ordonanţei Guvernului nr.75/1999 privind constituirea fondului special de susţinere a învăţământului de stat

În conformitate cu prevederile art.86 din Regulamentul Camerei Deputaţilor, Comisia pentru învăţământ, ştiinţă, tineret şi sport a fost sesizată spre dezbatere şi avizare, cu proiectul de Lege pentru aprobarea Ordonanţei Guvernului nr.75/1999 privind constituirea fondului special de susţinere a învăţământului de stat, trimis cu adresa nr.302 din 6 septembrie 1999, înregistrată sub nr.385 din 6 septembrie 1999.

Potrivit prevederilor art.57 din Regulamentul Camerei Deputaţilor, Comisia a luat în dezbatere proiectul de lege menţionat mai sus, în şedinţa din 22 septembrie 1999.

În urma examinării, cu unanimitate de voturi, membrii Comisiei au hotărât avizarea favorabilă a proiectului de lege, cu următoarele amendamente:

La Art.1 în continuarea textului, să se adauge:

Acest fond nu afectează alocaţia bugetară prevăzută conform Legii învăţământului nr.84/1995, cu modificările şi completările ulterioare.

La Art.2, lit.a) să se elimine cuvintele: “institutele naţionale de cercetare-dezvoltare”,  precum şi sintagma “care angajează personal român”.

Argument: Cercetarea românească este în prezent într-o situaţie extrem de dificilă, mai ales din punct de vedere material şi financiar; nu este deci cazul de a se impune o cotă suplimentară de 2 % asupra fondului de salarii brut realizat lunar de aceste instituţii.

La Art.8, în finalul articolului să se adauge: “prevăzute la Art.4, alin.(2)”.

     PREŞEDINTE


           SECRETAR

Prof.univ.dr.ing.Anghel Stanciu     Prof.univ.dr.ing.Ecaterina Andronescu

